Vilkår for brug af frie geografiske data (GeoDanmark- data)

# Generel information

Styrelsen for Dataforsyning og Effektivisering og Danske kommuner (herefter myndighederne) har de immaterielle rettigheder til GeoDanmark-data, som nu er en del af frie geografiske data, og giver på nedenstående vilkår brugsret til disse data.

Vilkårene accepteres ved enhver brug af data. Vilkårene reguleres af dansk ret.

# Brugsret

Myndighederne giver en verdensomspændende, gratis, ikke-eksklusiv, og i øvrigt ubegrænset brugsret til data, som frit bl.a. kan:

* kopieres, distribueres og offentliggøres
* ændres og sammensættes med andet materiale
* bruges kommercielt og ikke-kommercielt

# Vilkår

Data må ikke bruges på en måde, så det kan fremstå som myndighederne godkender, støtter, anbefaler eller markedsfører brugeren, brugerens produkter eller tjenester.

Det skal sikres, at brug af data er i overensstemmelse med dansk ret.

# Kildeangivelse

Myndighederne håndhæver deres ophavsret. Når data anvendes skal brugeren:

* på et rimeligt sted egnet til distributionsmediet indsætte følgende:

1. ”Indeholder data fra Styrelsen for Dataforsyning og Effektivisering og Danske kommuner”
2. Navnet ”GeoDanmark-data”
3. Tidspunkt, hvor datasættet(ene) er hentet hos myndigheden, eller om der er tale om en datatjeneste.

(fx: ”Indeholder GeoDanmark-data fra Styrelsen for Dataforsyning og Effektivisering og Danske kommuner, januar 2013”. Side 2 af 2

* + sikre, at ” Styrelsen for Dataforsyning og Effektivisering” og ”Danske kommuner” fremgår på forsiden af en service, såfremt andre kilder også nævnes på forsiden
  + stille en kopi af disse vilkår, evt. ved hjælp af et link, til rådighed for tredjepart

Ovennævnte vilkår gælder også, såfremt brugeren videregiver GeoDanmark-data til tredjepart.

Data stilles til rådighed, som de er, og myndighederne har intet ansvar for hverken indhold, oprindelse, fejl og mangler eller nogen form for skade, der måtte følge af brug af data.

Myndighederne garanterer ikke den fortsatte tilrådighedsstillelse af data. Myndighederne kan til enhver tid ændre brugsretten til data og vilkårene herfor.